CELEX: 32022D0505
Language: sk
Date: 2022-03-23 00:00:00
Title: Vykonávacie rozhodnutie Komisie (EÚ) 2022/505 z 23. marca 2022, ktoré sa týka oslobodení od rozšíreného antidumpingového cla na určité časti a súčasti bicyklov s pôvodom v Čínskej ľudovej republike podľa nariadenia (ES) č. 88/97 [oznámené pod číslom C(2022) 1693]

30.3.2022   
               
               
                  SK
               
               
                  Úradný vestník Európskej únie
               
               
                  L 102/16
               
            
         VYKONÁVACIE ROZHODNUTIE KOMISIE (EÚ) 2022/505
         z 23. marca 2022,
         ktoré sa týka oslobodení od rozšíreného antidumpingového cla na určité časti a súčasti bicyklov s pôvodom v Čínskej ľudovej republike podľa nariadenia (ES) č. 88/97
         
            
               [oznámené pod číslom C(2022) 1693]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 13 ods. 4,
         so zreteľom na nariadenie Rady (ES) č. 71/97 z 10. januára 1997, ktorým sa rozširuje konečné antidumpingové clo uložené nariadením (EHS) č. 2474/93 na bicykle s pôvodom v Čínskej ľudovej republike na dovoz určitých častí a súčastí bicyklov z Čínskej ľudovej republiky a ktorým sa ukladá rozšírené clo na takýto dovoz registrovaný podľa nariadenia (ES) č. 703/96 (2), a najmä na jeho článok 3,
         so zreteľom na vykonávacie nariadenie Komisie (EÚ) 2020/45 z 20. januára 2020, ktorým sa mení vykonávacie nariadenie (EÚ) 2019/1379, pokiaľ ide o rozšírenie antidumpingového cla uloženého na dovoz bicyklov s pôvodom v Čínskej ľudovej republike na dovoz určitých častí a súčastí bicyklov s pôvodom v Čínskej ľudovej republike na základe nariadenia Rady (ES) č. 71/97 (3),
         so zreteľom na nariadenie Komisie (ES) č. 88/97 z 20. januára 1997 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93 (4), a najmä na jeho články 4 až 7,
         po informovaní členských štátov,
         keďže:
         
                     (1)
                  
                  
                     Na dovoz základných častí a súčastí bicyklov s pôvodom v Čínskej ľudovej republike (ďalej len „Čína“) sa v dôsledku rozšírenia antidumpingového cla uloženého na dovoz bicyklov s pôvodom v Číne nariadením (ES) č. 71/97 uplatňuje antidumpingové clo (ďalej len „rozšírené clo“).
                  
               
                     (2)
                  
                  
                     Na základe článku 3 nariadenia (ES) č. 71/97 je Komisia splnomocnená prijímať potrebné opatrenia s cieľom povoliť, aby sa dovoz základných častí a súčastí bicyklov, ktorým sa neobchádza antidumpingové clo, oslobodil od cla.
                  
               
                     (3)
                  
                  
                     Tieto vykonávacie opatrenia sú vyložené v nariadení (ES) č. 88/97 (ďalej len „nariadenie o oslobodení“), ktorým sa stanovuje konkrétny systém oslobodenia.
                  
               
                     (4)
                  
                  
                     Komisia na základe toho oslobodila od rozšíreného cla viacero podnikov montujúcich bicykle (ďalej len „oslobodené strany“).
                  
               
                     (5)
                  
                  
                     Ako sa stanovuje v článku 16 ods. 2 nariadenia o oslobodení, Komisia v Úradnom vestníku Európskej únie následne uverejnila zoznamy oslobodených strán. (5)
                     
                  
               
                     (6)
                  
                  
                     Posledné vykonávacie rozhodnutie Komisie (EÚ) 2022/403 (6) o oslobodení od rozšíreného cla podľa nariadenia o oslobodení bolo prijaté 3. marca 2022.
                  
               
                     (7)
                  
                  
                     Na účely tohto rozhodnutia sa uplatňuje vymedzenie pojmov uvedené v článku 1 nariadenia o oslobodení.
                  
               1.   ŽIADOSTI O OSLOBODENIE
         
         
                     (8)
                  
                  
                     Od 29. augusta 2019 do 1. júla 2021 boli Komisii doručené žiadosti o oslobodenie od strán uvedených v tabuľkách 1 a 2 spolu s informáciami potrebnými na určenie toho, či sú tieto žiadosti prijateľné v súlade s článkom 4 nariadenia o oslobodení.
                  
               
                     (9)
                  
                  
                     Strany žiadajúce o oslobodenie dostali možnosť vyjadriť sa k záverom Komisie týkajúcim sa prijateľnosti ich žiadostí.
                  
               
                     (10)
                  
                  
                     V súlade s článkom 5 ods. 1 nariadenia o oslobodení až do prijatia rozhodnutia o opodstatnenosti žiadostí strán žiadajúcich o oslobodenie boli platby rozšíreného cla na všetok dovoz základných častí a súčastí bicyklov navrhnutých do voľného obehu týmito stranami uvedenými v tabuľkách 1 a 2 pozastavené odo dňa, ku ktorému boli Komisii doručené ich jednotlivé žiadosti.
                  
               2.   POVOLENIE OSLOBODENIA
         
         
                     (11)
                  
                  
                     Preskúmanie opodstatnenosti žiadosti strany uvedenej v tabuľke 1 bolo uzavreté.
                     
                        Tabuľka 1
                     
                     
                                 
                                    Doplnkový kód TARIC
                                 
                              
                              
                                 
                                    Názov
                                 
                              
                              
                                 
                                    Adresa
                                 
                              
                           
                                 C527
                              
                              
                                 FIRMA ADAM Adam Ziętek
                              
                              
                                 Muchy 56, 63-524 Czajków, Poľsko
                              
                           
               
                     (12)
                  
                  
                     Počas preskúmania Komisia zistila, že hodnota častí a súčastí s pôvodom v Číne predstavovala menej než 60 % celkovej hodnoty častí a súčastí všetkých bicyklov montovaných stranou uvedenou v tabuľke 1.
                  
               
                     (13)
                  
                  
                     V dôsledku toho Komisia dospela k záveru, že montážne činnosti spoločnosti FIRMA ADAM Adam Ziętek nepatria do rozsahu pôsobnosti článku 13 ods. 2 nariadenia (EÚ) 2016/1036.
                  
               
                     (14)
                  
                  
                     Z uvedeného dôvodu a v súlade s článkom 7 ods. 1 nariadenia o oslobodení strany uvedená v tabuľke 1 spĺňala podmienky na oslobodenie od rozšíreného cla.
                  
               
                     (15)
                  
                  
                     V súlade s článkom 7 ods. 2 nariadenia o oslobodení by oslobodenie malo nadobudnúť účinnosť od dátumu prijatia žiadosti. Colné dlhy súvisiace s rozšíreným clom strany žiadajúcej o oslobodenie by sa preto mali považovať od toho istého dátumu za neplatné.
                  
               
                     (16)
                  
                  
                     Zainteresovaná strana bola informovaná o záveroch Komisie v súvislosti s opodstatnenosťou jej žiadosti a dostala príležitosť vyjadriť svoje pripomienky.
                  
               
                     (17)
                  
                  
                     Keďže oslobodenie sa vzťahuje iba na stranu výslovne uvedenú v tabuľke 1, oslobodená strana by mala Komisiu (7) bezodkladne informovať o akýchkoľvek zmenách týkajúcich sa tohto oslobodenia (napríklad v dôsledku zmeny svojho názvu, právnej formy alebo adresy, ako aj v nadväznosti na zriadenie nových montážnych subjektov).
                  
               
                     (18)
                  
                  
                     V prípade zmeny referenčných údajov by oslobodená strana mala poskytnúť všetky relevantné informácie vrátane informácií o akejkoľvek zmene svojej činnosti spojenej s montážnymi činnosťami. Komisia v prípade potreby referenčné údaje zodpovedajúcim spôsobom aktualizuje.
                  
               3.   POZASTAVENIE PLATIEB CIEL PRE VYŠETROVANÉ STRANY
         
         
                     (19)
                  
                  
                     Preskúmanie opodstatnenosti žiadostí strán uvedených v tabuľke 2 ešte prebieha. Do prijatia rozhodnutia o opodstatnenosti ich žiadostí sa platba rozšíreného cla týmito stranami pozastavuje.
                  
               
                     (20)
                  
                  
                     Keďže pozastavenia sa vzťahujú iba na strany výslovne uvedené v tabuľke 2, tieto strany by mali Komisiu (8) bezodkladne informovať o akýchkoľvek príslušných zmenách (napríklad v dôsledku zmeny ich názvu, právnej formy alebo adresy, ako aj v nadväznosti na zriadenie nových montážnych subjektov).
                  
               
                     (21)
                  
                  
                     V prípade zmeny referenčných údajov by dotknutá strana mala poskytnúť všetky relevantné informácie vrátane informácií o akejkoľvek zmene jej činností spojených s montážnymi činnosťami. Komisia v prípade potreby aktualizuje referenčné údaje takýchto strán.
                     
                        Tabuľka 2
                     
                     
                                 
                                    Doplnkový kód TARIC
                                 
                              
                              
                                 
                                    Názov
                                 
                              
                              
                                 
                                    Adresa
                                 
                              
                           
                                 C557
                              
                              
                                 Berria Bike SL
                              
                              
                                 Calle Blasco de Garay 19, 02600 Villarrobledo, Španielsko
                              
                           
                                 C559
                              
                              
                                 Northtec sp. z.o.o.
                              
                              
                                 ul. Dworcowa 15a, 43-502 Czechowice-Dziedzice, Poľsko
                              
                           
                                 C560
                              
                              
                                 Giant Gyártó Hungary Kft.
                              
                              
                                 Jedlik Ányos utca 1, 3200 Gyöngyös, Maďarsko
                              
                           
                                 C492
                              
                              
                                 MOTOKIT Veiculos e Acessórios Lda
                              
                              
                                 Rua Alto do Vale do Grou 36 3750-870 Borralha/Águeda, Portugalsko
                              
                           
                                 C609
                              
                              
                                 Nextbike GmbH
                              
                              
                                 Erich-Zeigner-Allee 69-73 04229 Leipzig, Nemecko
                              
                           
                                 C720
                              
                              
                                 Propain Bicycles GmbH
                              
                              
                                 Schachenstraße 39, 88267 Vogt, Nemecko
                              
                           
               4.   AKTUALIZÁCIA REFERENČNÝCH ÚDAJOV OSLOBODENÝCH STRÁN ALEBO STRÁN, NA KTORÉ SA VZŤAHUJE POZASTAVENIE
         
         
                     (22)
                  
                  
                     Oslobodené strany alebo strany, na ktoré sa vzťahuje pozastavenie, uvedené v tabuľke 3 informovali Komisiu od 31. marca 2021 do 7. mája 2021 o zmenách svojich referenčných údajov (názvov, právnych foriem a/alebo adries). Komisia po preskúmaní predložených informácií dospela k záveru, že uvedené zmeny nemajú žiadny vplyv na montážne činnosti z hľadiska podmienok oslobodenia alebo pozastavenia stanovených v nariadení o oslobodení.
                  
               
                     (23)
                  
                  
                     Zatiaľ čo oslobodenie týchto strán od rozšíreného cla alebo pozastavenie jeho platieb povolené v súlade s článkami 5 ods. 1 alebo 7 ods. 1 nariadenia o oslobodení sa nemení, údaje týchto strán by sa mali aktualizovať.
                     
                        Tabuľka 3
                     
                     
                                 
                                    Doplnkový kód TARIC
                                 
                              
                              
                                 
                                    Predchádzajúce referenčné údaje
                                 
                              
                              
                                 
                                    Zmena
                                 
                              
                           
                                 A168
                              
                              
                                 
                                             EGC S.r.l.
                                          
                                       
                                             Via Fontana 18,
                                          
                                       
                                             45021 Milano, Taliansko
                                          
                                       
                              
                                 Adresa tejto oslobodenej strany sa zmenila na:
                                 
                                             Corso Ventidue Marzo 32/1
                                          
                                       
                                             20135 Milano (MI), Taliansko
                                          
                                       
                           
                                 8085
                              
                              
                                 
                                             Oxyprod S.r.l.
                                          
                                       
                                             Via G. Morone 4
                                          
                                       
                                             20121 Milano (MI). Taliansko
                                          
                                       
                              
                                 Názov a adresa tejto oslobodenej strany sa zmenili na:
                                 
                                             Decathlon Produzione Italia S.r.l.
                                          
                                       
                                             Via Buonarroti 39
                                          
                                       
                                             20145 Milano (MI), Taliansko
                                          
                                       
                           
                                 C492
                              
                              
                                 
                                             MOTOKIT Veiculos e Acessórios S.A.
                                          
                                       
                                             Rua Padre Vicente Maria da Rocha 448, 1° Esq.,
                                          
                                       
                                             3840-453 Vagos, Portugalsko
                                          
                                       
                              
                                 Právna forma a adresa tejto strany, na ktorú sa vzťahuje pozastavenie, sa zmenili na:
                                 
                                             MOTOKIT Veiculos e Acessórios Lda
                                          
                                       
                                             Rua Alto do Vale do Grou 36
                                          
                                       
                                             3750-870 Borralha/Águeda, Portugalsko
                                          
                                       
                           
               5.   ŽIADOSTI O OSLOBODENIE POVAŽOVANÉ ZA NEPRIJATEĽNÉ
         
         
                     (24)
                  
                  
                     Strany uvedené v tabuľke 4 predložili žiadosti o oslobodenie, v prípade ktorých sa dospelo k záveru, že sú neprijateľné v zmysle článku 4 ods. 4 nariadenia o oslobodení, pretože nespĺňali podmienky uvedené v článku 4 ods. 1 a 2.
                     
                        Tabuľka 4
                     
                     
                                 
                                    Názov
                                 
                              
                              
                                 
                                    Adresa
                                 
                              
                           
                                 Bicicletas Mendiz S.A.
                              
                              
                                 Zuazobidea 22, (P.I. Jundiz) – 01015 Vitoria-Gasteiz, Španielsko
                              
                           
                                 MK Bicycles GmbH
                              
                              
                                 Krugbäckerstraße 16 – 56424 Mogendorf, Nemecko
                              
                           
                                 Smart Urban Mobility B.V.
                              
                              
                                 Contactweg 26, 1014BH Amsterdam, Holandsko
                              
                           
                                 UW Werkmaatschappij B.V.
                              
                              
                                 Postbus 9255, 3506GG Utrecht, Holandsko
                              
                           
               
                     (25)
                  
                  
                     Strany uvedené v tabuľke 4 boli informované o záveroch Komisie a dostali príležitosť vyjadriť sa k nim.
                  
               
                     (26)
                  
                  
                     Strany UW Werkmaatschappij B.V. a Smart Urban Mobility B.V. nedoručili žiadne pripomienky k záverom Komisie.
                  
               
                     (27)
                  
                  
                     Spoločnosti Bicicletas Mendiz SA a MK Bicycles GmbH vo svojich pripomienkach požiadali Komisiu o prehodnotenie zamietnutia na základe doplňujúcej dokumentácie a argumentov, ktoré poskytli.
                  
               
                     (28)
                  
                  
                     Komisia po riadnom posúdení príslušných dokumentov a argumentov dospela k záveru, že dodatočne predložené informáciu nedokážu podporiť žiadosť o prehodnotenie už zverejnených záverov. Potvrdilo sa teda, že žiadosti o oslobodenie sú neprijateľné.
                  
               
                     (29)
                  
                  
                     Strany boli zodpovedajúcim spôsobom informované a mali možnosť predložiť k tomu pripomienky. K záverom Komisie neboli doručené žiadne ďalšie pripomienky.
                  
               6.   STRANY, V PRÍPADE KTORÝCH SA ZRUŠUJE POVOLENIE OSLOBODENIA
         
         
                     (30)
                  
                  
                     Komisia sa v období od 25. marca 2021 do 28. októbra 2021 dozvedela, že dve oslobodené strany uvedené v tabuľke 5 boli zlikvidované a ukončili svoju činnosť.
                  
               
                     (31)
                  
                  
                     Spoločnosť Sachsenring Bike Manufaktur GmbH bola po vyhlásení konkurzu zlikvidovaná a ukončila činnosť 12. januára 2021 a spoločnosť Cicli Cinzia srl bola zlikvidovaná a ukončila činnosť 27. januára 2021.
                  
               
                     (32)
                  
                  
                     Komisia preto dospela k záveru, že v súlade so zásadou dobrej správy vecí verejných by sa povolenie oslobodenia udelené spoločnosti Sachsenring Bike Manufaktur GmbH malo zrušiť k 12. januáru 2021 a povolenie oslobodenia udelené spoločnosti Cicli Cinzia srl by sa malo zrušiť k 27. januáru 2021.
                  
               
                     (33)
                  
                  
                     Strany uvedené v tabuľke 5 boli informované o záveroch Komisie a dostali príležitosť vyjadriť sa k nim.
                  
               
                     (34)
                  
                  
                     Spoločnosť Sachsenring Bike Manufaktur GmbH nedoručila žiadne pripomienky k záverom Komisie.
                  
               
                     (35)
                  
                  
                     Spoločnosť Cicli Cinzia srl vo svojich pripomienkach požiadala Komisiu, aby prehodnotila zrušenie povolenia oslobodenia.
                  
               
                     (36)
                  
                  
                     Komisia po riadnom posúdení danej žiadosti dospela k záveru, že neboli predložené žiadne nové argumenty na podporu prehodnotenia už zverejnených záverov. Zrušenie povolenia oslobodenia bolo teda potvrdené a daná strana bola náležito informovaná.
                     
                        Tabuľka 5
                     
                     
                                 
                                    Doplnkový kód TARIC
                                 
                              
                              
                                 
                                    Názov
                                 
                              
                              
                                 
                                    Adresa
                                 
                              
                           
                                 8009
                              
                              
                                 Sachsenring Bike Manufaktur GmbH
                              
                              
                                 
                                             Kyselhäuser Straße 23
                                          
                                       
                                             06526 Sangerhausen, Nemecko
                                          
                                       
                           
                                 8066
                              
                              
                                 Cicli Cinzia srl
                              
                              
                                 
                                             Via Lombardia 48, Osteria Grande
                                          
                                       
                                             40060 Castel San Pietro Terme, Taliansko
                                          
                                       
                           
               PRIJALA TOTO ROZHODNUTIE:
         
            Článok 1
            Strana uvedená v tabuľke v tomto článku sa týmto oslobodzuje od rozšírenia konečného antidumpingového cla, ktoré bolo nariadením Rady (EHS) č. 2474/93 (9) uložené na dovoz určitých častí a súčastí bicyklov z Čínskej ľudovej republiky a nariadením (ES) č. 71/97 rozšírené na bicykle s pôvodom v Čínskej ľudovej republike.
            V súlade s článkom 7 ods. 2 nariadenia (ES) č. 88/97 oslobodenie nadobúda účinnosť od dátumu prijatia žiadosti danej strany. Tento dátum je stanovený v stĺpci tabuľky s názvom „Dátum nadobudnutia účinnosti“.
            Toto oslobodenie sa vzťahuje len na stranu, ktorá je výslovne uvedená v tabuľke v tomto článku.
            Oslobodená strana bezodkladne informuje Komisiu o každej prípadnej zmene svojho názvu a adresy, pričom poskytne všetky príslušné informácie, najmä o akejkoľvek zmene svojich činností spojených s montážnymi činnosťami, ktorá má súvislosť s podmienkami oslobodenia.
            
               Oslobodená strana
            
            
                        
                           Doplnkový kód TARIC
                        
                     
                     
                        
                           Názov
                        
                     
                     
                        
                           Adresa
                        
                     
                     
                        
                           Dátum nadobudnutia účinnosti
                        
                     
                  
                        C527
                     
                     
                        FIRMA ADAM Adam Ziętek
                     
                     
                        
                                    Muchy 56
                                 
                              
                                    63-524 Czajków, Poľsko
                                 
                              
                     
                        29. 8. 2019
                     
                  
         
            Článok 2
            Strany uvedené v tabuľke v tomto článku sú vyšetrované v súlade s článkom 6 nariadenia (ES) č. 88/97.
            Pozastavenia platby rozšíreného antidumpingového cla v súlade s článkom 5 nariadenia (ES) č. 88/97 nadobúdajú účinnosť od dátumov prijatia jednotlivých žiadostí strán o pozastavenie. Uvedené dátumy sa uvádzajú v stĺpci tabuľky s názvom „Dátum nadobudnutia účinnosti“.
            Uvedené pozastavenia platieb sa vzťahujú len na vyšetrované strany, ktoré sú výslovne uvedené v tabuľke v tomto článku.
            Vyšetrované strany bezodkladne informujú Komisiu o akýchkoľvek zmenách svojich montážnych činností súvisiacich s podmienkami pozastavenia a poskytnú Komisii všetky relevantné informácie ako dôkazy. Tieto zmeny zahŕňajú okrem iného všetky prípadné zmeny názvov, činností, právnych foriem a adries strán.
            
               Vyšetrované strany
            
            
                        
                           Doplnkový kód TARIC
                        
                     
                     
                        
                           Názov
                        
                     
                     
                        
                           Adresa
                        
                     
                     
                        
                           Dátum nadobudnutia účinnosti
                        
                     
                  
                        C557
                     
                     
                        Berria Bike SL
                     
                     
                        
                                    Calle Blasco de Garay 19,
                                 
                              
                                    02600 Villarrobledo – Španielsko
                                 
                              
                     
                        27. 7. 2020
                     
                  
                        C559
                     
                     
                        Northtec sp. z.o.o.
                     
                     
                        
                                    ul. Dworcowa 15a,
                                 
                              
                                    43-502 Czechowice-Dziedzice – Poľsko
                                 
                              
                     
                        27. 7. 2020
                     
                  
                        C560
                     
                     
                        Giant Gyártó Hungary Kft.
                     
                     
                        
                                    Jedlik Ányos utca 1,
                                 
                              
                                    3200 Gyöngyös – Maďarsko
                                 
                              
                     
                        15. 7. 2020
                     
                  
                        C492
                     
                     
                        MOTOKIT Veiculos e Acessórios Lda
                     
                     
                        
                                    Rua Alto do Vale do Grou 36
                                 
                              
                                    3750-870 Borralha/Águeda, Portugalsko
                                 
                              
                     
                        25. 9. 2020
                     
                  
                        C609
                     
                     
                        Nextbike GmbH
                     
                     
                        
                                    Erich-Zeigner-Allee 69-73
                                 
                              
                                    04229 Leipzig, Nemecko
                                 
                              
                     
                        25. 11. 2020
                     
                  
                        C720
                     
                     
                        Propain Bicycles GmbH
                     
                     
                        
                                    Schachenstraße 39,
                                 
                              
                                    88267 Vogt, Nemecko
                                 
                              
                     
                        1. 7. 2021
                     
                  
         
            Článok 3
            Aktualizované referenčné údaje oslobodených strán alebo strán, na ktoré sa vzťahuje pozastavenie, uvedených v tabuľke v tomto článku sú uvedené v stĺpci s názvom „Nové referenčné údaje“. Tieto aktualizácie nadobúdajú účinnosť od dátumov uvedených v stĺpci tabuľky s názvom „Dátum nadobudnutia účinnosti“.
            Zodpovedajúce doplnkové kódy TARIC, ktoré boli predtým pridelené týmto oslobodeným stranám alebo stranám, na ktoré sa vzťahuje pozastavenie, uvedené v stĺpci tabuľky s názvom „Doplnkový kód TARIC“, sa nemenia.
            
               Oslobodené strany alebo strany, na ktoré sa vzťahuje pozastavenie, ktorých referenčné údaje sa aktualizujú
            
            
                        
                           Doplnkový kód TARIC
                        
                     
                     
                        
                           Predchádzajúce referenčné údaje
                        
                     
                     
                        
                           Nové referenčné údaje
                        
                     
                     
                        
                           Dátum nadobudnutia účinnosti
                        
                     
                  
                        8085
                     
                     
                        
                                    Oxyprod S.r.l.
                                 
                              
                                    Via G. Morone 4
                                 
                              
                                    20121 Milano (MI), Taliansko
                                 
                              
                     
                        
                                    Decathlon Produzione Italia S.r.l.
                                 
                              
                                    Via Buonarroti 39
                                 
                              
                                    20145 Milano (MI), Taliansko
                                 
                              
                     
                        3. 6. 2015 z dôvodu zmeny názvu;
                        20. 4. 2021 z dôvodu zmeny adresy
                     
                  
                        A168
                     
                     
                        
                                    EGC S.r.l.
                                 
                              
                                    Via Fontana 18,
                                 
                              
                                    Milano 45021 (MI), Taliansko
                                 
                              
                     
                        
                                    EGC S.r.l.
                                 
                              
                                    Corso Ventidue Marzo 32/1
                                 
                              
                                    20135 Milano (MI), Taliansko
                                 
                              
                     
                        31. 3. 2021
                     
                  
                        C492
                     
                     
                        
                                    MOTOKIT Veiculos e Acessórios S.A.
                                 
                              
                                    Rua Padre Vicente Maria da Rocha 448, 1° Esq.,
                                 
                              
                                    3840-453 Vagos, Portugalsko
                                 
                              
                     
                        
                                    MOTOKIT Veiculos e Acessórios Lda
                                 
                              
                                    Rua Alto do Vale do Grou 36
                                 
                              
                                    3750-870 Borralha/Águeda, Portugalsko
                                 
                              
                     
                        7. 5. 2021
                     
                  
         
            Článok 4
            Žiadosti o oslobodenie predložené stranami uvedenými v tabuľke v tomto článku sú neprijateľné, a preto sa zamietajú v súlade s článkom 4 ods. 4 nariadenia (ES) č. 88/97.
            Tieto zamietnutia nadobúdajú účinnosť od dátumov uvedených v stĺpci tabuľky s názvom „Dátum nadobudnutia účinnosti“.
            
               Strany, ktorých žiadosť o oslobodenie sa zamieta
            
            
                        
                           Názov
                        
                     
                     
                        
                           Adresa
                        
                     
                     
                        
                           Dátum nadobudnutia účinnosti
                        
                     
                  
                        Bicicletas Mendiz SA
                     
                     
                        Zuazobidea 22, (P.I. Jundiz) – 01015 Vitoria-Gasteiz, Španielsko
                     
                     
                        5. 5. 2021
                     
                  
                        MK Bicycles GmbH
                     
                     
                        Krugbäckerstraße 16 – 56424 Mogendorf, Nemecko
                     
                     
                        14. 6. 2021
                     
                  
                        Smart Urban Mobility BV
                     
                     
                        Contactweg 26, 1014BH Amsterdam, Holandsko
                     
                     
                        17. 6. 2021
                     
                  
                        UW Werkmaatschappij B.V.
                     
                     
                        Postbus 9255, 3506GG Utrecht, Holandsko
                     
                     
                        12. 11. 2021
                     
                  
         
            Článok 5
            Povolenie oslobodenia od platby rozšíreného antidumpingového cla sa týmto zrušuje v prípade strán uvedených v tabuľke v tomto článku.
            Toto zrušenie nadobúda účinnosť od dátumu uvedeného v stĺpci tabuľky s názvom „Dátum nadobudnutia účinnosti“.
            
               Strany, v prípade ktorých sa zrušuje povolenie oslobodenia
            
            
                        
                           Doplnkový kód TARIC
                        
                     
                     
                        
                           Názov
                        
                     
                     
                        
                           Adresa
                        
                     
                     
                        
                           Dátum nadobudnutia účinnosti
                        
                     
                  
                        8009
                     
                     
                        Sachsenring Bike Manufaktur GmbH
                     
                     
                        
                                    Kyselhäuser Straße 23,
                                 
                              
                                    06526 Sangerhausen, Nemecko
                                 
                              
                     
                        12. 1. 2021
                     
                  
                        8066
                     
                     
                        Cicli Cinzia srl
                     
                     
                        
                                    Via Lombardia 48, Osteria Grande
                                 
                              
                                    40060 Castel San Pietro Terme, Taliansko
                                 
                              
                     
                        27. 1. 2021
                     
                  
         
            Článok 6
            Toto rozhodnutie je určené členským štátom a stranám uvedeným v článkoch 1 až 5 a uverejnené v Úradnom vestníku Európskej únie.
         
         
            V Bruseli 23. marca 2022
            
               
                  Za Komisiu
               
               Valdis DOMBROVSKIS
               
                  výkonný podpredseda
               
            
         
         
            (1)  Ú. v. EÚ L 176, 30.6.2016, s. 21.
         
            (2)  Ú. v. ES L 16, 18.1.1997, s. 55.
         
            (3)  Ú. v. EÚ L 16, 21.1.2020, s. 7.
         
            (4)  Ú. v. ES L 17, 21.1.1997, s. 17.
         
            (5)  Ú. v. ES C 45, 13.2.1997, s. 3; Ú. v. ES C 112, 10.4.1997, s. 9; Ú. v. ES C 220, 19.7.1997, s. 6; Ú. v. ES L 193, 22.7.1997, s. 32; Ú. v. ES L 334, 5.12.1997, s. 37; Ú. v. ES C 378, 13.12.1997, s. 2; Ú. v. ES C 217, 11.7.1998, s. 9; Ú. v. ES C 37, 11.2.1999, s. 3; Ú. v. ES C 186, 2.7.1999, s. 6; Ú. v. ES C 216, 28.7.2000, s. 8; Ú. v. ES C 170, 14.6.2001, s. 5; Ú. v. ES C 103, 30.4.2002, s. 2; Ú. v. EÚ C 35, 14.2.2003, s. 3; Ú. v. EÚ C 43, 22.2.2003, s. 5; Ú. v. EÚ C 54, 2.3.2004, s. 2; Ú. v. EÚ L 343, 19.11.2004, s. 23; Ú. v. EÚ C 299, 4.12.2004, s. 4; Ú. v. EÚ L 17, 21.1.2006, s. 16; Ú. v. EÚ L 313, 14.11.2006, s. 5; Ú. v. EÚ L 81, 20.3.2008, s. 73; Ú. v. EÚ C 310, 5.12.2008, s. 19; Ú. v. EÚ L 19, 23.1.2009, s. 62; Ú. v. EÚ L 314, 1.12.2009, s. 106; Ú. v. EÚ L 136, 24.5.2011, s. 99; Ú. v. EÚ L 343, 23.12.2011, s. 86; Ú. v. EÚ L 119, 23.4.2014, s. 67; Ú. v. EÚ L 132, 29.5.2015, s. 32; Ú. v. EÚ L 331, 17.12.2015, s. 30; Ú. v. EÚ L 47, 24.2.2017, s. 13; Ú. v. EÚ L 79, 22.3.2018, s. 31; Ú. v. EÚ L 171, 26.6.2019, s. 117; Ú. v. EÚ L 138, 30.4.2020, s. 8; Ú. v. EÚ L 158, 20.5.2020, s. 7; Ú. v. EÚ L 325, 7.10.2020, s. 74; Ú. v. EÚ L 140, 23.4.2021, s. 1; Ú. v. EÚ L 83, 10.3.2022, s. 39.
         
            (6)  Vykonávacie rozhodnutie Komisie (EÚ) 2022/403 z 3. marca 2022, ktoré sa týka oslobodení od rozšíreného antidumpingového cla na určité časti a súčasti bicyklov s pôvodom v Čínskej ľudovej republike podľa nariadenia (ES) č. 88/97 (Ú. v. EÚ L 83, 10.3.2022, s. 39).
         
            (7)  Odporúča sa, aby strana používala túto e-mailovú adresu: TRADE-BICYCLE-PARTS@ec.europa.eu.
         
            (8)  Odporúča sa, aby strany použili túto e-mailovú adresu: TRADE-BICYCLE-PARTS@ec.europa.eu.
         
            (9)  Nariadenie Rady (EHS) č. 2474/93 z 8. septembra 1993, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike do spoločenstva a s konečnou platnosťou sa vyberá dočasné antidumpingové clo (Ú. v. ES L 228, 9.9.1993, s. 1).